CELEX: 62010TN0084
Language: mt
Date: 2010-02-22 00:00:00
Title: Kawża T-84/10: Rikors ippreżentat fit- 22 ta’ Frar 2010 — Regione Puglia vs Il-Kummissjoni

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/58
            
         Rikors ippreżentat fit-22 ta’ Frar 2010 — Regione Puglia vs Il-Kummissjoni
   (Kawża T-84/10)
   2010/C 113/89
   Lingwa tal-kawża: it-Taljan
   
      Partijiet
   
   
      Rikorrenti: Regione Puglia (Bari, l-Italja) (rappreżentanti: F. Brunelli, avukat, A. Aloia, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Dan ir-rikors huwa intiż għall-annullament tad-Deċiżjoni tal-Kummissjoni Ewropea C(2009) 10350 finali, tat-22 ta’ Diċembru 2009, dwar it-tneħħija ta’ parti mill-parteċipazzjoni fil-Fond Ewropew għall-Iżvilupp Reġjonali (FEŻR) għall-programm operattiv POR Puglia Objettiv 1 2000 — 2006, ħlief fir-rigward tad-dispożizzjonijiet ipprovduti fl-Artikolu 4.
   Din il-miżura hija meħtieġa skont allegazzjonijiet speċifiċi mir-Regione Puglia dwar il-korrettezza u l-fondatezza tal-ilmenti mqajma mill-Kummissjoni kontra l-istess Regione, kif ukoll dwar il-metodi illegali u żbaljati użati mill-Kummissjoni sabiex tevalwa r-riżultati tal-verifiki magħmula fl-2007 u l-2009.
   B’mod iktar speċifiku, ir-Regione Puglia ssostni li d-deċiżjoni ttieħdet abbażi taċ-ċirkostanzi li:
   
               —
            
            
               il-verifiki mwettqa mill-Kummissarji Komunitarji bħala bażi tad-deċiżjoni ma sarux kif xieraq u fil-ħin;
            
         
               —
            
            
               ir-riżultati li waslu għalihom, għal kull assi u u għal kull miżura, u għall-verifiki kollha mwettqa, ma ġewx ipprovati u ssostanzjati fid-dokumenti eżaminati u ppreżentati, u, f’xi każijiet, ġew ikkompletati mingħajr l-evalwazzjoni meħtieġa tal-leġiżlazzjoni fil-qasam;
            
         
               —
            
            
               fi kwalunkwe każ, mil-lat tal-metodoloġija, l-evalwazzjonijiet imwettqa ma humiex adegwati sabiex jikkorroboraw u jiġġustifikaw id-deċiżjonijiet konklużivi tal-Kummissjoni, li jidhru, barra minn hekk, evidenti, peress li ma humiex motivati u/jew ipprovati b’mod adegwat.
            
         Madankollu, il-Kummissjoni ma ħaditx inkunsiderazzjoni:
   
               —
            
            
               ir-riżultati differenti tal-verifiki mwettqa mill-Qorti Ewropea tal-Awdituri u mill-Ministeru tal-Ekonomija u tal-Finanzi tar-Repubblika Taljana;
            
         
               —
            
            
               l-osservazzjonijiet u l-oġġezzjonijiet magħmula, minn żmien għal żmien, b’mod dettaljat, dokumentat u f’waqthom, mir-Regione b’risposta għall-ilmenti li saru u għat-talbiet magħmula mill-Kummissjoni u, barra minn hekk,
            
         
               —
            
            
               il-Kummissjoni kisret l-obbligu tagħha ta’ kooperazzjoni li għandu janima r-relazzjoni bejnha u bejn il-benefiċjarju tal-finanzjament, billi ħadet pożizzjonijiet u deċiżjonijiet qabel ma rċeviet u eżaminat ir-risposti u l-kjarifiki mitluba minnha lir-Regione Puglia.